**Дьүкээбил кыыс**

Наталья Петрова остуоруйатынан Саҥа дьыллааҕы инсценировка.

Туттуллар тэриллэр :

Онноох гирлянда хаардар карзиналар сыл бэлиэтэ моьооччук.

**Оруолларга:**

**Табалар – Мичийэ,Диана Алина Алена Бирая.**

**Кырсалар- Витя Тимур**

**Дьүкээбил кыыс –Миссандея**

**Тугут – Македон**

**Буурҕалар – Эркин Алтан Сандал Сайаан.Лева Сережа Гаврил Алеша Антон Толя Богдан .Ян В.Ян Б.**

**Дьүкээбиллэр – Соня Айгылаана Виола Кира Кристина.**

**Дракон- Мария**

*Уот хараҥа. Саала ортотугар тугутчаан киирэн сытар. Уот сырдыыр.*

*Оҕолор саалаҕа муусука тыаһынан хааман киирэллэр.*

*Ырыа- Новогодняя ночь.*

**Иитээччи:** Былыыр былыр хоту дойдуга саҥа дьыл буолар түүнүгэр тугутчаан төрөөбүт. Кини бэйэтэ мап-маҥан, чоҕулуччу көрбүт хап хара харахтардаах эбит.

**Тугут уолу киллэрии**

**Табалары бэлэмнээьин.**

*Тугутчаан биир-биир илиитин, атаҕын хамсатан оргууй турар, тулатын көрүнэр. Музыка тыаһыыр. Табалар киирэллэр.*

**Иитээччи:** Табалар бары саҥа тугутка олус үөрбүттэр уонна саҥа дьылы көрсө төрөөбүт тугуту Тымныы оҕонньорго көрдөрө барарга санаммыттар.

**Буургалары бэлэмнээьин**

 *Үҥкүү бүтүүтүгэр тыал, буурҕа тыаһыыр.* ***Буурҕа уолаттар үҥкүүлэрэ*** *толоруллар. Буурҕалар табалары үүрэн таһаараллар. Тугуттчааны эргийэ сүүрэллэр. Тугутчаан охтон түһэр, тура сатыыр.Сэниэтэ эстэн охтон түһэр.*

**Иитээччи:** Тугутчаан буурҕа түспүтүгэр ийэтигэр бара сатаан баран сэниэтэ эстэн, хаарга сытынан кэбиспит, утуйан хаалбыт. Оҕолоор, биһиги тугутчааҥҥа салҕыы айанныырыгар күүс сэниэ эбэн көмөлөһүөҕүн эрэ. Тугутчааны эргиччи туруоҕун.

* Ойуур устун бары бииргэ, биир тэҥҥэ хаамыаҕын: топ-топ-топ.(атахтарын үөһэ тардан хаамаллар)
* Тоҥуу хаарга хайыһарынан: шик-шик, шик-шик (хайыһар торуоскатынан анньынар курдук хамсаналлар)
* Тоҥмут күөл мууһугар кэллэхпитинэ: илиибитин көхсүбүтүгэр быраҕан хаҥкынан анньынабыт. (хаҥкылыыр курдук хамсаналлар)
* Үрдүк сыырга кэллэхпитинэ: салааскаҕа олорон үөһэттэн аллара сырылыыбыт ух-ух. (Икки илиилэрин уҥа үөһэ тутан хаҥас аллара түһэрэллэр.)

Олус үчүгэй! Аны оҕолоор, билигин ким ордук болҕомтолооҕун билиэхпит. Бары эргиччи сиэттиһэн турабыт мин күрдьүк диэтэхпинэ бары илиибитин үөһэ уунабыт. Дьаама диэтэхпинэ илиггитин аллара түһэрэн чохчойон олороҕут, хаар диэтэхпинэ илиигитин иннигитигэр уунан, тарбахтаргытын саратан илигирэтэҕит. (Ыытааччы тыллары буккуйа сылдьан этэн оҕолору оонньотор)

**Дьукээбил кыыьы бэлэмнээьин**.

**Иитээччи:** Тугутчаан барахсан мунан утуйа сытан дьүкээбил суһумнуур уотуттан уһуктан кэлэр.

**Уоту чычпчылытыы**.

*Араас өҥнөөх уот умайар,* ***Дьүкээбил кыыс эргийэ – эргийэ киирэр****.Дьүкээбил кыыс тугутчааны көрөн соһуйар, чугаһыыр.*

**Дьүкээбил кыыс:** Мин Дьүкээбилбин. Эн кимҥиний? Олус да кыраҕын, мааныгын. Хайдах манна соҕотох кэлэн хааллын?

**Тугутчаан:** Мин тугут уолбун. Ийэбинээн уонна табалардыын саҥа дьылы көрсө Тымныы оҕонньорго баран истэхпитинэ буурҕа түспүтэ. Онно мунан хаалбытым. Ол эрээри мин хорсуммун. Син биир ийэбин булуом.

**Дьүкээбил кыыс:** Хорсун санаалаах тугутчаан, мин эйиэхэ көмөлөһүөм. Оҕолоор, бары тугутчааҥҥа көмөлөһүөҕүн эрэ. Бу кини суолун мэһэйдиир хаардары хомуйарга ким көмөлөһөр?

Хаардары ыьан бэлэмнээьин

***Икки оҕо хаары хомуйарга күрэхтэһэллэр.***

**Иитээччи:** Маладьыастар! Тугутчаан суола ыраастанна. Дьэ аны ирэ-хоро таарыйа сүүрэн-көтөн оонньуоҕун, тугутчаан санаатын көтөҕүөҕүн.

***Таабырыннар, хамсаныылаах оонньуулар.***

* + - * Кыһыннары, сайыннары биир өҥнөөх буолар үһү. (Харыйа)
* Муус маҥан, тыбыс тымныы, тыаһа суох сиргэ түһэр баар үһү (Хаар)
* Суола биллибэт сур соноҕос баар үһү... (Хайыһар)
* Ууга тимирбэт, уокка умайбат баар үһү... (Муус)
* Саҥа сыл саҕаланыыта суон, бүтүүтэ синньиир баар үһү... (Халандаар)

**Дьукээбиллэри бэлэмнээьин**

**Иитээччи:** Оҕолоор, ити курдук биһиги тугутчаан санаатын көтөхтүбүт. Дьэ аны дьүкээбил кыыс доҕотторо тугутчаан суолун сырдатыахтара.

***Дьүкээбил үҥкүүтэ***

***Иитээччи Наьаа да учугэй ункууну кордубут . оголоор этин эрэ биьиэхэ кимнээх эрэ тиийбэттэр дии - Чэйин эрэ ынырыагын***

 *Тымныы оҕонньор, Хаарчаана уонна саҥа сыл бэлиэтэ Дракон киирэллэр.*

**Тымныы оҕонньор:** Дорооболорун оҕолоор! Ыраахтан да айаннаан эһиги ырыаҕытын истээри, эһигинниин саҥа дьылы көрсөөрү, тугут уолу көрөөрү айаннаан кэллибит!

**Тугут уол –**

Тымныы эһээ оҕонньор,

Хантан тиийэн кэллин эн?

Ханнык ыраах суолунан

Аан дойдуну эргийэн?

Үрүҥ хаары көбүтэн,

Сыарҕаҕынан сырылаан,

Табаларгын көлүнэн,

Кэһиилэргин хомунан.

**Тымныы оҕонньор:** Оо саҥа Тугутчаан, олус чобуо уолчаан! Ыраах тымныы дойдуттан хайалары, сыһыылары уҥуордаан, айан бөҕөнү айаннаан саҥа сылы илдьэ кэллим. Эйиэхэ эдэр киһиэхэ үүммүт сылы эрэнэбин, сылбын бэлэх уунабын.(Тугут уолга сыл бэлиэтин туттарар)

**Хаарчаана**

Саҥа сылбыт

Саҥалыы салаллан

Санаабытын сандаартын!

Сырдык - кэрэ мичээрин,

Саҥа ыраас үөрүүтүн

Салайан аҕаллын!

**Тымныы оҕонньор:** Саҥа дьылынан, саҥа дьолунан оҕолоор! Харыйаҕыт симэммит, араас уотунан сандаарбыт! Чэйиҥ, бары туруоҕун, харыйа тула хоробуоттуоҕун!

*Хоробуот, оонньуу.”Новый новый новый год”*

**Тымныы оҕонньор:**Олус да үчүгэй, көрдөөх оҕолор эбиккит! Тымныы эһээни үөртүгүт! Мин эһиэхэ оҕолорбор кэһиилээх кэлбитим. Сиэним Хаарчаана мөһөөччүкпүн ылан кулу эрэ.

**Хаарчаана:** Эһээ, мөһөччүгүн ханнаный?

**Тымныы оҕонньор:**Сыарҕаҕа таһааран уурбуппун өйдүүбүн. Ааара суолга түспүт буоллаҕа дуу? Оччотугар көрдүү барар буоллаҕым. (Бараары гынар)

**Иитээччи – *Тымныы огонньор эн олор ойууру тэлэһийэ сүүрэр олус кыраһыабай кыыллар бааллар баҕар кинилэр билэллэрэ буолаарай***

**Кырса үҥкүүтэ *Витя Тимур***

**Иитээччи *Кырсалар эһиги мөһөөччүк көрбөтүгүт дуо***

***Хоһооннору истии Сережа Кира Тимур Македон Алина Алтан Кристина Виола Сайаан Айгылаана Витя Алена Алеша Миссандея Сандал.***

**Саҥа иһиллэр**: Тымныы Мооруос оҕонньор! Тымныы Мооруос оҕонньор!

**Тымныы оҕонньор:** Ити ким миигин ыҥырарый? Кэл эрэ, бэттэх!

*Муз.тыаһыыр мөһөөччүк киирэн кэлэр*

**Тымныы оҕонньор:** Тыый, бу кэллэ дии мөһөөччүгүм. Ханна түһэн хаалбыккыный? Хата муммакка кэлбиккин дии.

**Мөһөөччүк:** Ыккый ойуурга күүлэйдиэхпин баҕарбытым!

**Тымныы оҕонньор:** Эн мин аттыбар туруохтааххын, миигин батыһа сылдьыахтааххын.

**Мөһөөччүк:** Мин бүгүн боростуой мөһөөччүк буолбатахпын, аптаах мөһөөччүкпүн. Миэхэ подарок бөҕөтө баар ону илдьэ куотуохпун да сөп!

**Тымныы оҕонньор:** Тыый, хайдах куотуоххунуй! Дьэ кырдьык аптаах буоллаххына ыстанан көрдөр эрэ, уҥа-хаҥас төкүнүй, оҕолорго сүгүрүй.

*Мөһөөччүк Т.О эппитин толорор уонна күлэ-күлэ куотан хаалар.*

**Тымныы оҕонньор:** Тыый, бэлэхтэрдээх мөһөөччүгүм куотан хаалла дии! Тохтоо, тохтоо! (эккирэтэн тахсар)

**Иитээччи:** Оҕолоор, мөһөөччүкпүт куотан хаалла. Эһиги санааҕытыгар тымныы эһээбит мөһөөччүгү ситиэ дуо? Биһиги ырыабытын иһиттэҕинэ мөһөөччүкпүт төннүөҕэ. Бары улаханнык, көрдөөхтүк саҥа дьыл ырыатын ыллыаҕын!

*Оҕолор ыллыыллар. Т.О.мөһөөччүгүн соһон киирэр.*

**Тымныы оҕонньор:** Дьэ мин кинини туттум ээ. Дьэ аны миигиттэн куоппат инигин. Һуу, дэлби сылайдым! (троҥҥа олорор) Кэл, эрэ Хаарчаана, мөһөөччүгү көр, кэһиилэрбит бааллар дуо? (Хаарчаана мөһөөччүгүг сүөрэн көрөр)

**Хаарчаана:** Бааллар эһээ!

**Тымныы оҕонньор:** Чэ бэрт! Оҕолорбор саҥа дьыл үүммүт үөрүүтүгэр кэһиилэрбин биир биир түҥэтиим.Ол иннинэ оголорум бэлэмнээбит хоьооннорун истиим

**Хоьооннор** : Ганя Эркин Б. Ян Ян В. Мичийэ Диана Бирая Лев Антон Толя Богдан

 **Ырыа** “ Куутуулээх Сана Дьыл “

**Иитээччи:** Оҕолоор, биир-биир чугаһаан Тымныы эһээбитин кытта илии тутуһан ааппытын дорҕооннохтук этиэҕин, кини кэһиитигэр тиксиэҕин.

**Тымныы оҕонньор:** - Баһыыбаларын оҕолоор! Бары Дьүкээбил кыыс курдук үтүө санааланын, Тугут уол курдук хорсун буолун! Биһиги салҕыы айаннаатыбыт. Эһиги үчүгэйдик сылдьын, ыалдьыман, ийэҕит, аҕаҕыт, иитээчилэргит тылларын истиҥ, элбэҕи билин, саҥаны сатаан. Көрсүөххэ диэри!

**Хаарчаана:** Көрсүөххэ диэри!

Хаартыскаҕа түһүү.

(Тымныы оҕонньор, Хаарчаана тахсан бараллар)